Sodba Sodišča prve stopnje z dne 8. oktobra 2008 - Helkon Media proti Komisiji
(Zadeva T-122/06)
("Arbitražna klavzula - Program za spodbujanje razvoja, distribucije in promocije evropskih avdiovizualnih del (MEDIA Plus) - Zahtevek za izplačilo finančne podpore - Obstoj arbitražne klavzule - Nadomestilo - Nedopustnost")
Jezik postopka: nemščina
Stranki
Tožeča stranka: Helkon Media AG (München, Nemčija) (zastopnik: U. Karpenstein, odvetnik)
Tožena stranka: Komisija Evropskih skupnosti (zastopnika: G. Wilms in I. Kaufmann-Bühler, zastopnika)
Predmet
Tožba na podlagi člena 238 ES, s katero naj se Komisiji naloži, da tožeči stranki plača znesek, ki ga domnevno dolguje na podlagi pogodbe v zvezi s finančno podporo Skupnosti za projekt "Dark Blue World" (projekt 2002-4212-0103DI010006DE).
Izrek
Tožba se zavrne.
Družbi Helkon Media AG se naloži plačilo stroškov.
____________
1 - UL C 154, 1.7.2006.